EkBass/fiwiki-20250220-pages-articles huggingface dataset:
Cleveland Williams

Cleveland Williams (6. kesäkuuta 1933 – 3. syyskuuta 1999)Cleveland "Big Cat" Williamscyberboxingzone Viitattu 14.7.2024 oli yhdysvaltalainen nyrkkeilijä, jonka pitkä ura kesti vuodesta 1951 aina vuoteen 1972 asti. Ring Magazine on listannut hänet yhdeksi parhaimmista nyrkkeilijöistä, jotka eivät koskaan voittaneet maailmanmestaruutta. == Elämä ja ura == Williamsin oli uransa aikana vaikea päästä mestaruusotteluihin asti. Vuonna 1959 hänet oli asetettu maailmanmestari Floyd Pattersonin ykköshaastajaksi, kunnes tuleva maailmanmestari Sonny Liston voitti Williamsin 15. huhtikuuta 1959 ja otti haastajan paikan itselleen. Williams pääsi nopeasti tappiosta yli ja otteli menestyksekkäästi muutamia voittoja, mutta joutui jälleen Listonin pysäyttämäksi 13. maaliskuuta 1960 järjestetyssä uusintaottelussa. Tämän jälkeen hänen nousemistaan mestaruusotteluun haittasivat tasapeli Eddie Machenia vastaan ja tappio Ernie Terrellille jaetuilla tuomariäänillä. Williams sai ampumahaavoja käsiinsä, eikä otellut vuonna 1965. Heikossa kunnossa ollessaan hän vihdoin sai kauan odottamansa mahdollisuuden voittaa maailmanmestaruuden, kun hän otteli maailmanmestari Muhammad Alia vastaan 14. marraskuuta 1966. Ali voitti ottelun tyrmäyksellä kolmannessa erässä, ja ottelun jälkeen Williams ilmoitti lopettavansa uransa. Williams teki paluun nyrkkeilykehiin 1970-luvulla ja jätti nyrkkeilyn lopullisesti vasta vuonna 1972 oteltuaan 92 ottelua, joista hän voitti 78. Hänet murhattiin vuonna 1999.On This Day: Cleveland “Big Cat” Williams, One Of The Unluckiest Heavyweights Ever, Dies In HospitalViitattu 14.7.2024 ==Lähteet== Luokka:Yhdysvaltalaiset nyrkkeilijät Luokka:Yhdysvaltalaiset henkirikosten uhrit Luokka:Vuonna 1933 syntyneet Luokka:Vuonna 1999 kuolleet
András Haklits

András Haklits (s. 23. syyskuuta 1977 Szombathely, Unkari) on kroatialainen moukarinheittäjä ja rattikelkkailija. Hän edusti Unkaria heinäkuuhun 1998 saakka. Haklits pitää hallussaan moukarinheiton Kroatian-ennätystä tuloksellaan 80,41 metriä. Hän voitti lajissa muun muassa alle 23-vuotiaiden EM-hopeaa vuonna 1999. Haklits on osallistunut moukarinheitossa olympialaisiin vuosina 2000, 2004, 2008 ja 2012. Hänen paras olympiasijoituksensa on kymmenes tila Pekingin kisoista 2008. Hän on lisäksi ollut seitsemäs Berliinin MM- kisoissa 2009 ja kymmenes Göteborgin EM-kisoissa 2006. Haklits on kilpailut rattikelkkailussa vuodesta 2009 lähtien. Hän oli mukana maansa 20. sijoittuneessa nelikkojoukkueessa Vancouverin olympialaisissa 2010. == Lähteet == Luokka:Kroatialaiset moukarinheittäjät Luokka:Kroatialaiset rattikelkkailijat Luokka:Unkarilaiset moukarinheittäjät Luokka:Vuonna 1977 syntyneet Luokka:Elävät henkilöt
Tinie Tempah

Patrick Chukwuemeka Okogwu (s. 7. marraskuuta 1988 Lontoo), tunnetaan paremmin taiteilijanimillään Tinie Tempah ja Tinie, on englantilainen rap-artisti. Hänen debyyttialbuminsa Disc-Overy julkaistiin 1. lokakuuta 2010. Sen hiteiksi muodostuivat singlet "Pass Out" ja "Written In The Stars". Tinie Tempah vieraili myös ruotsalaisen houseyhtyeen Swedish House Mafian "Miami 2 Ibiza" -kappaleella, josta tuli suuri hitti. == Ura == Tinie Tempahin debyyttialbumi Disco-Overy julkaistiin 1. lokakuuta 2010. Se nousi Britannian UK Albums Chart -listan ykköspaikalle myyden 85 000 kappaletta ensimmäisellä viikolla julkaisustaan. Irlannin Irish Albums Chart -listalla sijoitus oli toinen ja Yhdysvaltain Billboard 200 -listalla 27. sija. Albumi on myynyt Britanniassa myös tuplaplatinaa. Albumin ensimmäinen single "Pass Out" julkaistiin helmikuussa 2010. Se nousi Britannian UK Singles -listan ensimmäiselle sijalle. == Diskografia == ===Albumit=== * Disco-Overy (2010) * Demonstration (2013) ===Singlet=== * "Pass Out" (2010) * "Frisky" (mukana Labrinth) (2010) * "Written in the Stars" (mukana Eric Turner) (2010) * "Miami 2 Ibiza" (Swedish House Mafia vs. Tinie Tempah) (2010) * "Invincible" (mukana Kelly Rowland) (2010) * "Wonderman" (mukana Ellie Goulding) (2011) * "Simply Unstoppable" (2011) * "Till I'm Gone" (mukana Wiz Khalifa) (2011) * "Love Suicide" (mukana Ester Dean) (2011) * "Trampoline" (mukana 2 Chainz) (2013) * "Children of the Sun" (mukana John Martin) (2013) * "Lover Not a Fighter" (mukana Labrinth) (2014) * "5 Minutes" (2014) * "Not Letting Go" (mukana Jess Glynne) (2015) * "Love Me Like This" (mukana Maia Wright) (2021) ===Mixtapet=== * Hood Economics Room 147 (2007) * The Micro Mixtape (2010) * Foreign Object (2011) * Happy Birthday (2011) ==Esiintymiset Suomessa== * 15. elokuuta 2011 On The Beach, Hietaniemen uimaranta * 5. heinäkuuta 2014 Summer Up, Mukkula == Lähteet == == Aiheesta muualla == *Viralliset sivut Luokka:Brittiläiset hip hop -artistit Luokka:Vuonna 1988 syntyneet Luokka:Elävät henkilöt
Epic (R. Kellyn albumi)

Epic on R&B-laulaja; R. Kellyn 13. syyskuuta 2010 julkaistu kokoelma-albumi. Albumi sisältää mm. R. Kellyn suurimmat hitit "The World's Greatest", "If I Could Turn Back the Hands of Time", "I'm Your Angel" ja "I Believe I Can Fly". == Kappaleet == # Kappale Vierailijat Tuottajat Aika 1 "Heal It (Prelude)" R. Kelly 1:24 2 "Sign of a Victory" R. Kelly 4:12 3\. "I Believe" R. Kelly 4:58 4\. "The World's Greatest" R. Kelly 4:37 5\. "Victory" R. Kelly 4:04 6\. "Peace" R. Kelly 5:09 7\. "If I Could Turn Back the Hands of Time" R. Kelly 6:17 8\. "Fireworks" R. Kelly & Polow da Don 3:57 9\. "Spirit" R. Kelly 3:53 10\. "I'm Your Angel" Céline Dion R. Kelly 5:35 11\. "Can You Feel It" R. Kelly 3:54 12\. "I Believe I Can Fly" R. Kelly 5:20 Luokka:Vuoden 2010 kokoelma-albumit Luokka:R. Kellyn albumit
Norberto Téllez

Norberto Téllez Santana (s. 22. tammikuuta 1972 Rodas) on kuubalainen entinen yleisurheilija ja olympiamitalisti, joka kilpaili pika- ja keskimatkojen juoksussa. Hän oli mukana maansa hopeaa voittaneessa 4 × 400 metrin viestijoukkueessa Barcelonan olympialaisissa 1992. Téllez voitti hopeaa myös 800 metriltä vuoden 1997 MM-kisoissa. Hän sijoittui 800 metrillä neljänneksi Atlantan olympialaisissa 1996 ja Sevillan MM-kisoissa 1999. Téllez voitti yhteensä kymmenen maansa mestaruutta vuosina 1994-2001\. Mestaruuksista kuusi tuli 400 metriltä ja neljä 800 metriltä. Hän pitää hallussaan 800 metrin juoksun Kuuban-ennätystä ajallaan 1.42,85. == Ennätykset == Lähde: IAAF * 400 m: 45,27 s (1994) * 800 m: 1.42,85 (1996) * 200 m: 21,10 (1994) == Lähteet == Luokka:Kuubalaiset pikajuoksijat Luokka:Kuubalaiset keskimatkojen juoksijat Luokka:Kuubalaiset olympiamitalistit Luokka:Vuonna 1972 syntyneet Luokka:Elävät henkilöt
Taifuuni Megi

Taifuuni Megi oli trooppinen hirmumyrsky, joka riehui Tyynellämerellä lokakuussa 2010. Se voimistui Saffirin-Simpsonin hurrikaaniasteikolla voimakkaimpaan eli 5. luokkaan. Megi iski Pohjois-Filippiineille aamulla 18. lokakuuta ja aiheutti rankkasateita, tulvia ja hirmumyrskyn voimalla puhaltaneita tuulia. Myrskyvuoksi nosti 14-metrisiä aaltoja.Super Typhoon Megi hits northern Philippines BBC 18.10.2010 Yksin Filippiineillä ainakin 11 ihmistä kuoli ja 200 000 jäi kodittomiksi. Myrsky suuntasi ensin kohti Vietnamia, missä siihen liittyvät sateet ja tulvat surmasivat ihmisiä. Vietnamin jälkeen se kaartoi pohjoiseen kohti Kiinaa.Typhoon Megi leaves 200,000 homeless in Philippines BBC news 20.10.2010 Lähestyessään Kiinaa Megi heikkeni jo 1. luokan hirmumyrskyksi.Science codex Taiwanilla satoi 114 cm vettä, mikä aiheutti maanvyöryjä.Typhoon Megi triggers deadly Taiwan landslides BBC 22.10.2010 Megi iski Kiinaan Fujianin provinssissa 23. lokakuuta.Typhoon Megi makes landfall in Zhangpu County, Fujian at 12:55 Saturday What's on Xianmen 23.10.2010 Maihin tultuaan Megi heikkeni pian trooppiseksi matalapaineeksi, mutta siitä ehti sataa 33 cm vettä, se kaatoi puita, tuhosi tuhansia kalastajaveneitä ja hukutti viljelysmaita. Sen tieltä evakuoitiin yli 300 000 ihmistä.China reeling from Typhoon Megi BBC 25.10.2010 == Lähteet == Luokka:Onnettomuudet Taiwanissa Luokka:Taifuunit Filippiineillä Luokka:Vuoden 2010 luonnonmullistukset
Brian London

Brian London (19. kesäkuuta 1934 – 23. kesäkuuta 2021Former heavyweight boxer Brian London – known as the Blackpool Rock – dies aged 87) oli englantilainen raskaansarjan nyrkkeilijä. Hän oli Britannian- ja Kansainyhteisön-mestari vuosina 1958–1960. Hän otteli kahdesti maailmanmestarin tittelistä: vuonna 1959 Floyd Pattersonia ja vuonna 1966 Muhammad Alia vastaan. == Lähteet == == Aiheesta muualla == *Brian London: He Did England Proud East Side Boxing Luokka:Brittiläiset nyrkkeilijät Luokka:Vuonna 1934 syntyneet Luokka:Vuonna 2021 kuolleet
Optinen aktiivisuus

Optinen aktiivisuus on eräiden aineiden ominaisuus, joka saa aikaan, että niiden läpi kulkevan polarisoituneen valon värähtely­taso kiertyy joko oikealle tai vasemmalle. Optisesti aktiivisia ovat yleensä sellaiset orgaaniset yhdisteet, joiden molekyylit ovat epä­symmetrisiä eli kiraalisia, sekä myös jotkin epä­orgaaniset kiteiset aineet, joiden kiteet ovat rakenteeltaan kierteisiä. Valon polarisaatio­tason kääntymisen määrä on verrannollinen aineen paksuuteen sekä liuoksissa myös sen väkevyyteen. Orgaanisista aineista optisesti aktiivisia ovat esimerkiksi sokeri­liuos, maitohappo, viinihappoMälkonen, s. 162 sekä aminohapot lukuun ottamatta glysiiniä.Mälkönen, s. 200 Tällaisista aineista on olemassa kaksi enantiomeeria, joiden molekyylit ovat toistensa peili­kuvia. Enantiomeerit ovat fysikaalisilta ominaisuuksilta muutoin samanlaisia paitsi että ne kiertävät polarisoitunutta valoa vastakkaisiin suuntiin. Sen sijaan biologisilta vaikutuksiltaan ne saattavat olla hyvinkin erilaisia, ja monissa tapauksissa vain toinen niistä esiintyy elollisessa luonnossa.Mälkönen, s. 170, 176 Seos, joka sisältää kumpaakin enantiomeeriä yhtä paljon, ei ole optisesti aktiivinen, ja sellaista sanotaan raseemiseksi seokseksi.Malkonen, s. 171 Kiteisistä epä­orgaanisista aineista optisesti aktiivinen on esimerkiksi kvartsi. Samaan tapaan kuin kiraaliset molekyylit, voi myös kvartsi­kide olla kahdella vastakkaisella tavalla rakenteeltaan kierteinen, minkä vuoksi tällaiset kiteet kiertävät valon värähtelytasoa vastakkaisiin suuntiin. ==Lähteet== Luokka:Optiikka Luokka:Stereokemia
Jarkko Lahdenmäki

Jarkko Johannes Lahdenmäki (s. 16. huhtikuuta 1991 Kemijärvi) on ammattilaisuransa lopettanut suomalainen jalkapalloilija. Hän oli pelipaikaltaan keskuspuolustaja. Taustaltaan saamelainen Lahdenmäki on Kemijärven Pallon kasvatti. Hän siirtyi Rovaniemen Palloseuran junioreihin 15-vuotiaana. Lahdenmäki nousi RoPS:n edustusjoukkueeseen kaudeksi 2010 ja muodosti yhdessä Etchu Taben kanssa keskuspuolustuksen, kun aiemmat vuodet toisena topparina pelannut Stephen Kunda nostettiin keskikentälle puolustavaan rooliin. Lahdenmäki pelasi Ykkösessä 19 ottelua kaudella 2010http://www.rops.fi/index.php?option=com_joomleague&func;=showPlayer&p;=65&pid;=7&Itemid;=203 ja viimeisteli ensimmäisen maalinsa aikuisten tasolla ottelussa Tampereen Pallo-Veikkoja vastaan 13. kesäkuuta. Loppukaudesta Lahdenmäki putosi kuitenkin vaihtopenkkipelaajaksi. ==Lähteet== Luokka:Suomalaiset jalkapalloilijat Luokka:Vuonna 1991 syntyneet Luokka:Elävät henkilöt
Kylmäpihlaja

Kylmäpihlaja on Selkämerellä sijaitseva saari, 9 kilometriä Rauman satamasta länteen. Se on pinta-alaltaan noin 9 hehtaaria. Saari on uloin Rauman saariston suurista saarista, ja siitä alkaa avomeri. Saarella sijaitsee Kylmäpihlajan majakka.Ajan jäljet Rauman seudulla 2008 Majakka on rakennettu 1953.Facta2001, WSOY 1981, osa 9 palsta 427 Kuva:Kylmäpihlajan saari 2023.jpg|Rauman Kylmäpihlajan saari ja sen majakka Kuva:Rauma Kylmäpihlaja from lighthouse 2011.JPG|Näkymä Rauman Kylmäpihlajan majakan ylätasanteelta == Luonto == Vaikka saari on karu olemukseltaan, on siellä kuitenkin paljon elämää. Saarella on paljon lintuja, etenkin pesimäaikaan. Kylmäpihlajalla on havaittu yli 170 lintulajia. Myös tyrni menestyy saarella.Rauman seutu 2008 ==Ilmasto== Kylmäpihlajan ilmasto on selkämeren vaikutuksesta Manner-Suomea huomattavasti leudompi. == Lähteet == Luokka:Rauman saaret
Randy Brecker

Randal "Randy" Brecker (s. 27. marraskuuta 1945, Cheltenham, Pennsylvania) on yhdysvaltalainen trumpetin ja flyygelitorven soittaja, joka hallitsee useita musiikkityylejä. Hän on soittanut ja levyttänyt muun muassa Stanley Turrentinen, Billy Cobhamin, Bruce Springsteenin, Lou Reedin, Sandip Burmanin, Charles Mingusin, Blood, Sweat & Tearsin, Horace Silverin, Frank Zappan, Parliament-Funkadelicin, Chris Parkerin, Jaco Pastoriuksen, Dire Straitsin, Todd Rundgrenin, Blue Öyster Cultin, Spyro Gyran ja monien muiden kanssa. ==Diskografia== ===Orkesterinjohtajana=== * Child Is Father to the Man – Blood Sweat & Tears (1968) Columbia * Score (1969) Blue Note * In Pursuit of the 27th Man – Horace Silver Quintet (1972) Blue Note * Berlin – Lou Reed (1973) RCA * Get Your Wings – Aerosmith (1974) * The Brecker Brothers (1975) Arista * Back to Back – The Brecker Brothers (1976) Arista * Don't Stop the Music – The Brecker Brothers(1977) Arista * The Atlantic Family Live in Montreux (1977) * Heavy Metal Bebop – The Brecker Brothers (1978) Arista * Invitation – Jaco Pastorius (1979) * Detente – The Brecker Brothers (1980) Arista * Straphangin' – The Brecker Brothers (1981) Arista * Amanda (1985) – Passport * In the Idiom (1986) – Denon * Live at Sweet Basil (1988) – GNP Crescendo * Toe to Toe (1990) – MCA * Return of the Brecker Brothers – The Brecker Brothers (1992) GRP * Out of the Loop – The Brecker Brothers (1994) GRP * Into the Sun (1995) – Concord Jazz * A Prescription for the Blues – Horace Silver Quintet (1997) Impulse!Verve Music Group - Artists * Katewalk – Lew Del Gatto (1997) Naxos Jazz * Hangin' in the City (2001) – ESC * 34th N Lex (2003) – ESC * Some Skunk Funk" (2006) – BHM * Some Skunk Funk – with Michael Brecker (2005) Telarc * Box of Photographs (2005) – Johnny Rodgers & The Johnny Rodgers Band * Unprecedented Clarity – Pitch Pine Project with Randy Brecker (2007) Challenge Records * Randy in Brasil (2008) – Summit Records/MAMA_Records ===Soittajana=== ====Arkadia Jazz All Starsin kanssa==== *Thank You, Joe! ====Carla Bleyn kanssa==== *Night-Glo ====Duke Pearsonin kanssa==== *Introducing Duke Pearson's Big Band (1967) *Now Hear This (1968) ==Katso myös== *Brecker Brothers ==Lähteet== ==Aiheesta muualla== *Virallinen sivu *Randy Brecker MySpacessa *Randy Breckerin haastattelu *Randy Breckerin haastettelu (äänite) Luokka:Yhdysvaltalaiset jazztrumpetistit Luokka:Grammy- palkinnon saajat Luokka:Vuonna 1945 syntyneet Luokka:Elävät henkilöt
Cadú

Ricardo Manuel Ferreira Sousa eli Cadú (s. 21. joulukuuta 1981 Paços de Ferreira, Portugali) on portugalilainen jalkapalloilija. Hän edustaa tällä hetkellä romanialaista CFR Clujia ja on pelipaikaltaan keskuspuolustaja. == Seurajoukkueura == Cadú aloitti ammattilaisuransa Gondomarista, joka pelasi Portugalin kolmanneksi korkeimmalla sarjatasolla. Hänen hyvät esityksensä joukkueessa toivat kesällä 2002 siirron maan pääsarjassa pelanneeseen Paços Ferreiraan. Hän pelasi toisella kaudellaan 2003–2004 joukkueessa 28 ottelua, joista 27 hän aloitti avauskokoonpanossa. Paços Ferreira ei onnistunut säilyttämään sarjapaikkaansa kauden päätteeksi, jäätyään sarjataulukossa sijalle 17. Kaudeksi 2004–2005 Cadú siirtyi Boavistaan, jossa hän kuului alusta alkaen joukkueen avauskokoonpanoon. Kahden kauden jälkeen kesällä 2006 hän teki sopimuksen CFR Clujin kanssa. Romanialaisseura maksoi hänestä 750 000 euron siirtokorvauksen. Ensimmäisellä kaudellaan hän pelasi 25 ottelua ja teki niissä yhden maalin, kun joukkue sijoittui sarjassa lopulta kolmanneksi. Seuraavina kausina Cadú nousi joukkueen kapteeniksi, ja johti seuran kolmeen perättäiseen Romanian cupin voittoon (2007–2010). Kauden 2009–2010 joukkue voitti toisen pääsarjamestaruutensa kolmen vuoden sisällä. == Saavutukset == * CFR Cluj: ** Pääsarjamestaruus: 2007–2008, 2009–2010 ** Romanian cup: 2007–2008, 2008–2009, 2009–2010 ** Romanian supercup: 2009, 2010 == Aiheesta muualla == * Cadún esittely ForaDeJogo.net-sivustolla * Cadún tilastot RomanianSoccer -sivustolla Luokka:Portugalilaiset jalkapalloilijat Luokka:Vuonna 1981 syntyneet Luokka:Elävät henkilöt
Kuolemanpelko (elokuva)

Kuolemanpelko () on vuonna 1960 julkaistu japanilainen rikosdraamaelokuva, jonka ohjasi Yasuzo Masumura. Yakuza-aiheisen elokuvan pääosassa on seppukun eli rituaalisen itsemurhan myöhemmin tehnyt kirjailija Yukio Mishima. Muita näyttelijöitä elokuvassa ovat muun muassa Jun Negami, Yoshie Mizutani ja Ayako Wakao. Luokka:Rikosdraamaelokuvat Luokka:Vuoden 1960 japanilaiset elokuvat
Augustówin kanava

Augustówin kanava (, , ) on Niemenin ja Veikselin vesistöjen välinen kanavayhteys Puolan koillisosassa ja Valko-Venäjän luoteisosassa. 101 kilometrin mittainen vesireitti yhdistää Valko-Venäjällä virtaavan Niemenin Puolan puoleiseen Biebrza-jokeen, joka on Veikseliin laskevan Narewin sivujoki. Kanava on nimetty reitin varrella sijaitsevan, noin 30 000 asukkaan puolalaisen Augustówin kaupungin mukaan. right|thumb|180px| Augustówin kanavan kyltti. right|thumb|180px| Augustówin kanavan Augustówin sulku. Kanavareitti rakennettiin 1825-1839 tsaari Aleksanteri I:n käskystä. Puola kuului tuolloin Venäjän keisarikuntaan. Koska Veikselin alajuoksu oli Preussin hallinnassa, haluttiin luoda uusi valtakunnan sisäinen vesiyhteys osaltaan kaupallis- strategisista syistä mm. Preussin perimien korkeiden jokitullien välttämiseksi. Kanavareittiä on restauroitu viime vuosina ja sitä käytetään virkistysmatkailuun. Augustówin kanavaa on ehdotettu Unescon maailmanperintöluettelon kulttuurikohteeksi.Абгустовский канал. Augustow Channel. Kanał Augustowski. Фотоальбом. Составитель Александр Иосифович Лосминский. Минск, Беларусь, 2008. ISBN 978-985-01-0782-4. & & Valko-Venäjän puolella Augustówin kanavareitistö alkaa Niemen-joelta noin 25 kilometriä Hrodnasta pohjoiseen ().Республики Беларусь Атлас автомобильных дорог 1:200 000. Государственный комитет по имуществу Республики Беларусь & "Белкартография", Minsk, 2007. ISBN 978-985-508-010-8. (& ) Jonkin matkaa se seuraa Valko-Venäjän ja Puolan rajaa. Kesäaikaan rajalla toimii tilapäinen EU:n ja Valko-Venäjän rajanylityspiste.. Puolassa vesireitti jatkaa rajalta aluksi länteen kohti Augustówia ja muodostaa useita järviä yhdistävän veneilyväylän. Augustówin sululta () väylä suuntautuu etelään vielä 30 kilometriä. Kanavan eteläisimmän sulun () jälkeen vesireittiä jatkaa Narewin sivuhaara Biebrza. == Lähteet == == Aiheesta muualla== * Augustówin kanavasta UNESCO maailmanperintökohteiden ehdokaslistalla (whc.unesco.org) * The Augustów Canal (www.suwalszczyzna.pl) * Wikimapia satelliittikuva: kanavareitistön alkupiste Niemen-joella * Wikimapia satelliittikuva: Augustówista kanavareitti jatkaa suurin piirtein etelään * Valkovenäläinen postimerkki kanavasta (belpost.by) Luokka:Kanavat Luokka:Puolan rakennukset ja rakennelmat Luokka:Valko-Venäjän rakennukset ja rakennelmat Luokka:Puolan liikenne Luokka:Valko-Venäjän liikenne Luokka:Puolan ja Valko-Venäjän raja Luokka:Veikselin vesistö Luokka:Niemenin vesistö
Guillermo Fariñas

Guillermo Fariñas Hernández (s. 3. tammikuuta 1962) on kuubalainen psykologi, toimittaja ja toisinajattelija. Fariñas oli syömälakossa 134 päivää vangittujen kuubalaisten toisinajattelijoiden vapauttamiseksi. Hän päätti syömälakon, kun Kuuba ilmoitti vapauttavansa 52 toisinajattelijaa. Vapautusta pidetään Fariñasin ansiona, ja se perusteluna hänelle myönnettiin Euroopan parlamentin Saharov-palkinto 2010.Yle.fi uutisetKuubalaiselle toisinajattelijalle ihmisoikeuspalkinto, Helsingin Sanomat 22.10.2010 sivu B 3 Fariñas itse on ollut mielipiteidensä ja toimintansa vuoksi vankilassa 11 vuotta. ==Palkinnot ja tunnustukset== * Saharov-palkinto 2010 ==Lähteet== Luokka:Kuubalaiset toimittajat Luokka:Kuubalaiset toisinajattelijat Luokka:Syömälakkolaiset Luokka:Vuonna 1962 syntyneet Luokka:Elävät henkilöt
Montague Island

Montague Island on Alaskanlahdessa sijaitseva saari. Se kuuluu Yhdysvaltojen Alaskan osavaltioon ja sijaitsee Prinssi Williamin salmen eteläpuolella ollen yksi sen Alaskanlahdesta erottavista saarista. Saaren pinta-ala on 790,88 neliökilometriä ja se on Yhdysvaltojen 26. suurin saari. Saarella ei ole vakituista asutusta ja sen korkein kohta on noin 200 metriä merenpinnasta.Montague Place Names Montaguemillennium.com == Lähteet == Luokka:Alaskan saaret
Kuvalauta

Kuvalauta oli suomalainen kuvafoorumi. Se suljettiin 31. elokuuta 2010 sen ajauduttua riitoihin palveluntarjoajansa kanssa. Kuvalautaa edelsi suomenkielisenä kuvalautana vuosina 2006–2009 toiminnassa ollut Finnchan. ==Julkisuus== Kuvalauta esiintyi joitakin kertoja julkisuudessa. Sivustolla julkaistiin syyskuussa 2009 koulu-uhkaus Jyväskylän Harjun ammattiopistoa vastaan. Lokakuussa 2009 Rovaniemellä nopeusvalvontakameran räjäyttänyt henkilö kertoi suunnitelmistaan sivustolla etukäteen. Kuvalaudalla julkaistiin myös Älypää-sivuston käyttäjien tietomurrossa varastettuja salasanoja, mikä johti sen tilapäiseen sulkemiseen. Kuvalaudalla rikottiin miljoonan viestin raja sivuston Satunnainen-osiossa 15. lokakuuta 2009. Kahden miljoonan viestin raja rikottiin alkuvuonna 2010. === Vaikutus internetkulttuuriin === Kuvalaudalla syntyi kansainvälistäkin kuuluisuutta saavuttaneita meemejä, kuten Pedobear-hahmosta syntynyt Spurdo Spärde. Teinipojista käytettävä pilkkanimitys jonne sai alkunsa, kun Jonneweb-sivuston omistaja Jonne Jyrylä asetti palveluunsa mainoksen, jossa kehotti käyttäjiä vierailemaan myös Kuvalaudalla. Jonneweb-taustaisiin käyttäjiin alettiin viitata nimellä jonnet, joka levisi myöhemmin myös muualle internetiin ja sen ulkopuolelle. Sana lisättiin Kielitoimiston sanakirjaan vuonna 2018. Vuonna 2010 Kuvalaudan käyttäjät onnistuivat nostamaan Kari Tapion kappaleen ”Juna kulkee” Suomen kuunnelluimmaksi kappaleeksi Spotifyssä. Tapaus onnistui siten, että käyttäjät jättivät Spotifyn auki yön ajaksi toistamaan koko ajan kyseistä kappaletta. == Alueet == Kuvalaudalla oli 17 erilaista aihealuetta. Niiden aiheet vaihtelivat animesta aina hikikomori-elämäntyyliin. Kuvalaudan ylivoimaisesti suosituin lauta oli sivuston Satunnainen-lauta eli /b/, jonka aihealuetta ei ollut rajattu ja säännöt alueelle olivat erittäin löyhät. Ainoastaan alueelle lähetetty selvästi rikollinen materiaali – lapsiporno- sekä gore- ja eläinrääkkäyskuvat – poistettiin ja näiden materiaalien lähettäjille annettiin porttikielto. Myös alueen tukkimisesta turhilla ja häiriköivillä viesteillä saatettiin antaa porttikielto. Tyhjänpäiväisten viestien estämiseksi alueelle oli kehitetty erilaisia sanasuodattimia, jotka automaattisesti jakoivat porttikieltoja tietyistä sanoista. ==Lähteet== Luokka:Suomalaiset keskustelupalstat Luokka:Kuvafoorumit
VTS

VTS voi tarkoittaa seuraavia: * VTS, vakuutustutkinto * alusliikennepalvelu, engl. vessel traffic service, lyh. VTS * VTS, Vaasan Teknillinen Seura ry * VTS-kodit, tamperelainen vuokrayhtiö.
Faruq Leghari

Faruq Leghari (29. toukokuuta 1940 – 20. lokakuuta 2010) oli Pakistanin presidentti 14. marraskuuta 1993 – 2. joulukuuta 1997. Hän oli Pakistanin ensimmäinen belutšeihin kuulunut presidentti. Leghari suoritti tutkinnon Lahoressa Forman Christian Collegessa ja siirtyi sen jälkeen opiskelemaan Oxfordin yliopistoon filosofiaa, politiikkaa ja taloustieteitä (PPE). Hän liittyi Pakistanin kansanpuolueeseen ja hänestä tuli puolueen johtaja, kun Zulfiqar Ali Bhutto joutui vankilaan. Muhammad Zia-ul-Haqin sotilashallinnon aikana hän oli itsekin vankilassa useaan otteeseen. Leghari valittiin presidentiksi vuonna 1993. Hän erosi kesken kauden, jouduttuaan välirikkoon pääministeri Nawaz Sharifin kanssa. == Lähteet == Luokka:Pakistanin presidentit Luokka:Vuonna 1940 syntyneet Luokka:Vuonna 2010 kuolleet
VRS

VRS voi tarkoittaa seuraavia: * VRS, Valtakunnallinen Raittiusseura * VRS, Virtual Reference Station, satelliittipaikannukseen liittyvä virtuaalinen mittausasema * Škoda Fabia vRS, henkilöautomalli
Lyijyjodidi

Lyijyjodidi (PbI2) on lyijy- ja jodidi-ionien muodostama epäorgaaninen yhdiste. ==Valmistus== thumb|left|250px|Lyijyjodidia saostuu vesiliuoksesta lyijynitraatin ja jodidiliuoksen välisessä reaktiossa Lyijyjodidia tuotetaan lyijynitraatin ja vetyjodidin tai jodidisuolan, esimerkiksi kaliumjodidin, välisellä reaktiolla. Lyijyjodidi liukenee melko huonosti veteen ja se puhdistetaan ja erotetaan vedestä uudelleenkiteyttämällä.:Dodd S. Carr Lead Compounds, Ullmann's Encyclopedia of Industrial Chemistry, John Wiley & Sons, New York, 2002 Teoksen verkkoversio Viitattu 22.10.2010 : Pb(NO3)2 \+ 2 HI → PbI2 \+ 2 HNO3 : Pb(NO3)2 \+ 2 KI → PbI2 \+ 2 KNO3 ==Käyttö== Lyijyjodidia käytetään sulatteena primäärisissä paristoissa elektrolyyttinä, termoelektrisissä materiaaleissa, elohopeakaarilampuissa, ja valokuvauksessa. Lyijyjodidia voidaan käyttää myös sadepilvien kylvämisessä. Lyijyjodidikiteet toimivat pisaroiden tiivistymiskeskuksina. Yhdisteen myrkyllisyyden vuoksi hopeajodidi on kuitenkin yleisempi tähän tarkoitukseen. ==Lähteet== Luokka:Jodidit Luokka:Lyijy-yhdisteet
Luuluola

Luuluola on tavallisesti kalkkikivialueilla esiintyvä onkalo, jonka pohjalla on luubreksiaa. Tämä sedimenttikivilaji on muodostunut luiden kappaleista, jotka kalkkisintteri on iskostanut yhteen. Luolan pohjalla voi olla luubreksiaa monen metrin paksuinen kerros. Luolat ovat muinoin olleet ihmisten tai eläinten suojapaikkoja. Luita luoliin on kertynyt ihmisten ateriatunkioista tai paikalla kuolleista eläimistä ja jopa ihmistenkin jäänteistä. Luuluolia on esimerkiksi Dordognessa keskisessä Ranskassa ja Mentonissa Etelä-Ranskassa, Belgian Spyssä, Saksan Neandertalissa ja useassa paikassa Etelä-Amerikassa.Pieni tietosanakirja, Otava 1925–1928, hakusana luuluola. ==Lähteet== Luokka:Luolageologia
Luubreksia

Luubreksia on eläinten luista muodostunut sedimenttikivilaji, jossa luita yhteenliittävänä iskosaineena on tavallisesti kalkkisintteri tai joskus piihappo. Pääasiassa kalsiumfosfaattia sisältävä luubreksia kuuluu fosforiitteihin. Luubreksiaa on muodostunut luoliin kahdella tavalla, joko kvartäärikaudella niihin kuolleiden eläinten luista tai kivikauden ihmisten ateriatunkioista, jotka ovat joutuneet tippukiven sisään.Otavan iso tietosanakirja, Otava 1960–1965, hakusana luubreksia.Uusi tietosanakirja, Tietosanakirja oy 1960–1966, hakusana luubreksia. Luubreksia saattaa peittää luuluolan pohjan metrien paksuisena kerroksena. ==Katso myös== * Breksia ==Lähteet== Luokka:Sedimenttikivilajit
Eléni Artymatá

Eléni Artymatá (, s. 16. toukokuuta 1986 Paralímni) on kyproslainen yleisurheilija, joka kilpailee pikajuoksussa. Artymatá on voittanut Välimeren kilpailuissa kuusi mitalia: kultaa 200 metriltä vuosina 2009 ja 2013 sekä 400 metriltä 2018, hopeaa 4 × 100 metrin viestistä 2013 sekä pronssia 100 metrin matkalta 2009 ja 2013. Hän sai 100 metrillä pronssia Kaunasin alle 20-vuotiaiden EM-kilpailuissa 2005 Pekingissä 2008 hän pääsi 200 metrillä puolivälieriin ja Lontoossa 2012 välieriin saakka. Rio de Janeirossa 2016 hän karsiutui 200 metrin alkuerissä ja vuonna 2021 järjestetyissä Tokion olympialaisissa 400 metrin välierissä. Artymatá oli 200 metrillä kahdeksas Berliinin MM-kisoissa 2009. Artymatá pitää hallussaan maansa ennätystä 200 metrin juoksussa ajallaan 22,61 sekuntia, jonka hän juoksi Barcelonan EM- kisoissa 2010 sijoittuessaan viidenneksi. Helsingin EM-kilpailuissa 2012 hän oli samalla matkalla seitsemäs. Hänellä on maansa ennätys myös 400 metrillä ajallaan 50,80. == Ennätykset == Lähde: IAAF * 100 m: 11,37 (2009) * 200 m: 22,61 NR (2010) * 400 m: 50,80 NR (2021) NR = Kyproksen ennätys == Lähteet == Luokka:Elävät henkilöt Luokka:Kyproslaiset pikajuoksijat Luokka:Vuonna 1986 syntyneet
Pudasjärven kirkonkylä

Pudasjärven kirkonkylä eli Pudasjärven kylä sijaitsee Pudasjärven kaupungissa Pudasjärven rannalla seututien 855 varrella. Kirkonkylältä on matkaa keskustaajamaan Kurenalle noin kahdeksan kilometriä. Kylä on aiemmin ollut Pudasjärven hallinnollinen keskus, joka myöhemmin siirtyi Kurenalle. Kirkonkylällä sijaitsee vuonna 1781 valmistunut, järjestyksessä kolmas, Pudasjärven kirkko sekä kellotapuli, hautausmaa ja vuonna 1960 avattu kotiseutumuseo, joka oli aiemmin viljamakasiinirakennus. Noin neljän kilometrin säteellä kirkolta sijaitsevat Pudasjärven lentokenttä sekä Jyrkkäkoski. Alueesta tuli eränkäyntialueita Perämeren rannikkoasutuksen vakiinnuttua keskiajalla. Ensimmäinen kirkko valmistui Pudasjärven pohjoisrannalle vuonna 1637. ==Lähteet== Luokka:Pudasjärven kylät Luokka:Suomen kirkonkylät Luokka:Valtakunnallisesti merkittävät rakennetut kulttuuriympäristöt Suomessa
Igors Kazanovs

Igors Kazanovs (ven. Игорь Яковлевич Казанов; s. 24. syyskuuta 1963 Daugavpils) on latvialainen yleisurheilija, joka kilpaili pika-aitajuoksussa ja pikajuoksussa. Hän edusti Neuvostoliittoa sen hajoamiseen saakka. Kazanovs voitti sisäradoilla 60 metrin aidoissa MM-kisoissa kaksi ja EM-kisoissa neljä mitalia. Hän osallistui olympialaisiin kahdesti, vuosina 1992 ja 1996. Kazanovs pääsi molemmilla kerroilla välieriin 110 metrin aidoissa. 25\. helmikuuta 1989 hän teki sisäratojen Euroopan ennätyksen 60 metrin aitajuoksussa juostuaan ajan 7,42 s. Kazanovs voitti yhteensä 12 maansa mestaruutta. Hän voitti Neuvostoliiton-mestaruuden kuusi kertaa vuosina 1984-1991 ja Latvian-mestaruuden kuudesti vuosina 1993-1997. Kazanovs sai muut mestaruutensa pika-aitajuoksusta, mutta voitti sisäratojen Latvian-mestaruuden 60 metrillä vuonna 1994. Hänen valmentajansa olivat Viktorija Gekiša, Jānis Gailišs, Imants Liepinš, Viktors Mjasņikovs ja Valentīns Voinovs. Kazanovsilla on kaksi tytärtä. Tällä hetkellä asuu Espanjassa. == Ennätykset == Lähde: IAAF * 110 m aidat: 13,26 s (1993) * 60 m aidat (sisäradat): 7,42 (1989) == Lähteet == Luokka:Latvialaiset pika-aitajuoksijat Luokka:Neuvostoliittolaiset pika- aitajuoksijat Luokka:Latvialaiset pikajuoksijat Luokka:Vuonna 1963 syntyneet Luokka:Elävät henkilöt
Mediq

thumb| Mediq Oy () on alankomaalainen lääke- ja terveydenhoitoalan tukku- ja palveluyritys. Sen liikevaihto oli vuonna 2009 2,6 miljardia euroa. ==Historiaa== Mediq perustettiin Utrechtiin vuonna 1899 nimellä Onderlinge Pharmaceutische Groothandel (OPG). Perustajina oli 91 hollantilaista apteekkaria, jotka halusivat osuuskunnan avulla yhdistää ostotoimintaansa. Vuonna 1992 OPG muuttui osakeyhtiöksi ja listautui Amsterdamin pörssiin. Vuonna 2001 otettiin käyttöön nimi Mediq, ja vuonna 2013 yhtiön osti kokonaan omistukseensa pääomasijoitusyhtiö Advent.History, Mediq. Viitattu 2.1.2016. Mediq on laajentunut yritysostojen avulla ympäri Eurooppaa ja toimi vuonna 2015 kaikkiaan 14 maassa. ==Mediq Suomessa== Suomessa yritys toimii nimellä Mediq Suomi Oy. Yhtiön pääkonttori ja varasto sijaitsevat Espoossa. Mediq Suomen liikevaihto vuonna 2014 oli 58,8 miljoonaa euroa ja henkilöstömäärä 167.Mediq Suomi Oy , Taloussanomien yrityshaku. Viitattu 2.1.2016. Mediq Suomi Oy syntyi vuonna 2010, kun Oriola jakautui kahdeksi yritykseksi. Oriola Oy jatkoi apteekkitukkuna kilpailijansa Tamron rinnalla, kun taas terveydenhuoltoa ja laboratorioalaa palvelemaan perustettiin Oriola-KD Healthcare Oy, jonka osti hollantilainen Mediq.Historia , Mediq Suomi. Viitattu 2.1.2016. ==Lähteet== ==Aiheesta muualla== *Mediq NV *Mediq NV *Mediq Suomi Oy Luokka:Tukkukaupat Luokka:Alankomaalaiset yritykset Luokka:Terveydenhoitoalan yritykset
Dominique D’Onofrio

Dominique D’Onofrio (18. huhtikuuta 1953 Castelforte, Latium, Italia – 12. helmikuuta 2016 Buenos Aires, Argentiina) oli italialais-belgialainen jalkapallovalmentaja ja jalkapalloilija. ==Ura== D’Onofrion pelaajaura Belgiassa jäi vaatimattomaksi ja hän pelasi alasarjojen joukkueissa, kunnes lopetti aktiiviuransa 29-vuotiaana 1982. Valmennusuransa D’Onofrio aloitti 1994 pienessä RFC Tilleur-Saint-Nicolas’n joukkueessa. Hän valmensi Liègen lähiöjoukkueita vuoteen 1997 saakka. Seuraavana vuonna hän siirtyi kaupungin mahtiseura Standard Liègen organisaatioon, jossa hän toimi ensin nuorten valmentajana. Joulukuussa 2000 hän nousi Standardin päävalmentajaksi ja luotsasi seuraa kolmessa ottelussa, kunnes teki tammikuussa 2001 tilaa Michel Preud’hommelle. D’Onofrio palasi nuorisovalmentajaksi, mutta palasi jo syyskuussa 2002 edustusjoukkueen peräsimeen Robert Waseigen saatua potkut katastrofaalisen kauden alun vuoksi. Hän luotsasi Standardin kauden päätteeksi seitsemänneksi ja jatkoi tehtävässään myös seuraavalla kaudella. Standard oli mukana kärkipään kamppailussa, mutta jäi lopulta kolmanneksi ja hävisi mestaruuden voittaneelle RSC Anderlechtille 16 pistettä. Kaudella 2004–2005 Standard oli jälleen mukana kärkikahinoissa, mutta mestaruuden tavoitteleminen jäi haaveeksi. Toukokuussa 2005 tylsästä pelitavastaan kritisoitu ja kannattajien epäsuosioon joutunut D’Onofrio jätti tehtävänsä. Seura ei kuitenkaan löytänyt seuraajaa D’Onofriolle, joka palasi valmentajaksi muutama viikko eronsa jälkeen. Hän jatkoi tehtävässään kauden 2005–2006 loppuun ja johdatti Standardin liigassa hopealle viisi pistettä Anderlechtin perässä. Kesällä 2006 D’Onofrio siirtyi valmentajantehtävistä urheilutoimenjohtajaksi ja syyskuussa hän seurasi päävalmentajaksi siirtynyttä Preud’hommea teknisenä johtajana. Preud’hommen valmentajakaudella D’Onofrion toimiessa teknisenä johtajana Standard palasi kaudella 2007–2008 mestaruuskantaan 25 vuoden tauon jälkeen ja uusi mestaruutensa seuraavalla kaudella. Helmikuussa 2010 D’Onofriosta tuli jälleen seuran päävalmentaja László Bölönin potkujen jälkeen. Standard appoint D’Onofrio as coach Hän jatkoi päävalmentajana myös kaudella 2010/11 ja luotsasi Standardin Belgian liigassa hopealle. Valmennusuran ensimmäinen pokaali tuli Belgian cupissa, jonka finaalissa Standard kukisti KVC Westerlon 2–0. Kauden menestyksestä huolimatta D’Onofrio jätti päävalmentajan tehtävät kauden päätteeksi. D’Onofrio stands down at Standard D’Onofrio kuoli sydämenpysähdykseen 62-vuotiaana Buenos Airesissa 12. helmikuuta 2016. Dominique D’Onofrio, Italian-born Belgian football coach, Died at 62 ==Meriitit== * Belgian cup: 2011 == Lähteet == Luokka:Belgialaiset jalkapalloilijat Luokka:Belgialaiset jalkapallovalmentajat Luokka:Vuonna 1953 syntyneet Luokka:Vuonna 2016 kuolleet
Võrolaiset

Võrolaiset ovat võron kieltä puhuva itämerensuomalainen kansa Viron Võrumaan, Põlvamaan ja Tartumaan maakunnissa, eli niin sanotulla Võromaan alueella. Võron instituutin arvion mukaan võroja on noin 70 000\. Setukaiset puhuvat võron kielen murretta, mutta heidät luokitellaan omaksi kansakseen. Võrolaiset mieltävät itsensä yleensä virolaisiksi võrolaisuuden ohella. Huhtikuussa 2023 võrolaiset julistautuivat alkuperäiskansaksi ja toivoivat samalla vahvistusta kielensä tunnustamiselle. ==Historia== Võrolaiset ja võro lähtivät kehittymään omaan suuntaansa Viroa hallitseneiden maiden tekemien hallintorajojen takia. Viro oli pitkään jaettu pohjoiseksi Vironmaaksi ja eteläiseksi Liivinmaaksi. Viron alueella kehittyi keskiajalla kaksi kirjakieltä, joita kutsuttiin Tallinnan- ja Tarton kirjakieliksi. Molempia kirjakieliä käytettiin laajasti aina 1700-luvulle saakka, jolloin Tallinnan kirjakieli pääsi etualalle. Lopullisesti Tarton kirjakieli jäi pois käytöstä 1900-luvun alussa. Võron kielelle on kehitetty kirjakieli 1990-luvulla. Sitä opetetaan sekä Tarton yliopistossa että monessa kaakkois-Viron koulussa. Võrolainen kulttuuri ja kieli kokivat nousukauden 1980-luvun loppupuolella ja 1990-luvulla. Silloin võrolaiset kirjailijat, kuten Madis Kõiv, Aivo Lõhmus, Kauksi Ülle ynnä muut alkoivat julkaistaa võronkielisiä näytelmiä, runoja ja proosaa. Vuonna 1987 aloitettiin võrolaisten ja setukaisten yhteinen lastenkoulu, jossa lapsille opetettiin võron kieltä sekä võrolaista ja setulaista kansanperinnettä. Vuodesta 1989 on järjestetty võronkielisiä kesäseminaareja eri puolilla Võro- ja Setumaata. ==Kulttuuri== ===Kieli=== Võrolaisen kulttuurin tärkeimpiä piirteitä on võron kieli. Võron kielen ongelmana on ollut yleisesti hyväksytyn kirjakielen puute. 1980–1990-luvulla tehtiin eri kirjoitusjärjestelmäehdotuksia ja luotiin yhteinen kirjakieli, jossa on julkaistu oppimaterjaaleja ja ilmestyy sanomalehti Uma Leht ('oma lehti'). Arvostelijoiden mukaan eri murteiden puhujat eivät ymmärrä võron kirjakieltä yhtä hyvin. Võronkielisellä Uma Leht -lehdellä on 30 000 lukijaa. Ehkä tunnetuimpia võronkielisiä kirjailijoita on Margus Konnula, joka on tunnettu erityisesti runoistaan. ===Pukeutuminen=== Perinteiset võrolaiset puvut valmistetaan villasta tai pellavakankaasta. Vaikutteita võrolaisten pukeutumiseen on tullut Venäjältä ja Latviasta. Vaikutteet eivät kuitenkaan olleet niin voimakkaita, että võrolainen pukeutuminen olisi muistuttanut merkittävästi latvialaisten tai virolaisten pukeutumista. == Lähteet == Luokka:Virolaiset Luokka:Viron etniset ryhmät Luokka:Võro
Tulitornado

Tulitornado on harvinainen tornado, joka koostuu tulesta. Tuorein tapaus on heinäkuussa 2021 riehunut tulitornado Yhdysvalloissa Kalifornian osavaltiossa. ==Lähteet== Luokka:Myrskyt
Pyroll

Pyroll Pakkaukset on suomalainen pakkausvalmistaja, joka valmistaa paperi-, kartonki-, muovi- ja alumiinipakkauksia. Konserniin kuuluu kahdeksan tehdasta Suomessa ja se työllistää noin 300 henkilöä. Liikevaihto on noin 70 miljoonaa euroa. == Tuotteet == Yrityksen pakkaustoimialan tuotteisiin kuuluvat erilaiset pakkaukset, kuten kotelot, kääreet, takeaway-pakkaukset sekä paperi- ja muovipussit. Tunnetuimpia Pyrollin pakkaustuotteita ovat elintarvikkeiden, juomien ja makeisten pakkaukset, mutta yritys valmistaa myös muita käyttötavarapakkauksia. == Historia == Pyrollin historia alkaa vuodesta 1973, jolloin Reino Uusitalo perusti Pyhtäälle Pyhtään Paperi Oy:n, joka alkoi arkittaa kaupan kääreitä. Sisaryritys Ypäjän Paperi Oy perustettiin 1976. Pyhtään Paperi nimettiin Pyroll Oy:ksi 1982 ja Ypäjän Paperi Ypap Oy:ksi 1987. Tukkuliiketoiminta alkoi Helsingin Pahvitukku Oy:n ostolla 1988. Sen nimi muutettiin Pyrollpap Oy:ksi 1991. Pyhtäällä sijaitseva entinen Stockforsin puuhiomon teollisuusalue ostettiin 1997. 1990-luvun puolivälissä Ypap erotettiin Pyrollista omaksi konsernikseen. Ypap-konserni siirtyi kuitenkin uudelleen osaksi Pyroll-konsernia vuonna 2011. Pyroll Pakkaukset siirtyi MB Rahastot Oy:n omistukseen vuonna 2021 ja on keskittynyt kotimaisten pakkausten valmistukseen suomalaiselle teollisuudelle. == Pyroll Pakkaukset -konserni == *Pyrollpack Oy *Pyrollsack Oy *Pyroll Kuitupakkaukset Oy *Pyroll Pakkaukset Oy *Pyroll Joustopakkaukset *KM-Yhtymä Oy == Lähteet == Luokka:Suomalaiset teollisuusyritykset
Viimeiset kranaatit

Viimeiset kranaatit on Jaakko Summasen kirjoittama sotaromaani. Romaani kertoo kesän 1944 ratkaisutaisteluista. Kirjan päähenkilönä on Summasen kirjoista tuttu alikersantti Jouko Korhola, joka tässä kirjassa joutuu omien joukkojen peräännyttyä erilleen yksiköstään ja jää vihollisen selustaan, jossa hänen on itsenäisesti toimittava. Luokka:Jaakko Summasen teokset Luokka:Vuoden 1985 kirjat
Läikytät mua

Läikytät mua on Kirsi Rannon viides studioalbumi, joka julkaistiin 1. heinäkuuta 2010. Levy on yhtä kappaletta lukuun ottamatta Rannon käsialaa. Toisena säveltäjänä on toiminut Nalle Ahlstedt. Albumin vierailevana tähtenä on Heikki Silvennoinen. Levyn tunnetuin kappale on ensimmäinen singlejulkaisu "Rotunainen". Muita tunnettuja kappaleita ovat toinen single "Rakkauden pakotie" ja "Anna mun tulla kotiin". Levy voitti radioiden Kuukauden Levy- äänestyksen. Albumi sisältää balladien lisäksi pop- ja pop rock -kappaleita. == Kappaleet == # # # # # # # # # # # # == Lähteet == Luokka:Vuoden 2010 albumit Luokka:Kirsi Rannon albumit
Seksinukke

Seksinukke on ihmistä muistuttava seksiväline. Seksinuken kanssa voidaan harrastaa seksiä, mutta jotkut hankkivat seksinukkeja myös kumppaniksi tai koristeeksi. On olemassa myös seksinukkebordelleja. Seksinukke voi olla oikean naisen tai miehen kokoinen sekä hyvin realistinen. Siinä on ruumiinaukkoja penikselle. Joskus ostaja voi kustomoida nukkensa haluamakseen. Seksinukke voidaan valmistaa esimerkiksi silikonista, TPE-kestomuovista, kumista tai lateksista. Halvimmat seksinuket ovat pumpattavia. Pumpattavan seksinuken nimitys "pumpattava Barbara" on peräisin ruotsalaisen Robban Brobergin vuonna 1969 levyttämästä laulusta ”Uppblåsbara Barbara”, josta Finntrio teki seuraavana vuonna Vesa Nuotion suomennoksen nimellä ”Ihmeellinen pumpattava Barbara”.Ihmeellinen pumpattava Barbara, Fono-äänitetietokanta, viitattu 9.7.2015.Ihmeellinen pumpattava barbara , Äänitearkisto. Haettu 8.9.2017. Professori Kathleen Richardsonin mukaan niillä miehillä, jotka käyttävät seksinukkeja, voi psykopatian esiintyminen olla tavallista yleisempää. Richardson on huolestunut siitä, että seksinukke opettaa suhtautumaan seksikumppaniin objektina ja totuttaa totaaliseen kontrolliin. Seksologi Tommi Paalanen ei näe seksinukeissa eettisiä ongelmia, eikä usko niiden aiheuttavan riippuvuutta tai väärää kuvaa seksistä. ==Katso myös== *Agalmatofilia *Seksirobotti ==Lähteet== == Aiheesta muualla == Luokka:Seksivälineet
Timandra

Timandra () oli kreikkalaisessa mytologiassa Tyndareuksen ja Ledan tytär, joka meni naimisiin Tegean kuninkaan Ekhemoksen kanssa.Apollodoros: Bibliotheke ('Kirjasto') 3.10.6 (engl. käännös).Pausanias: Periegesis tes Hellados ('Kreikan kuvaus') 8.5.1 (engl. käännös). Serviuksen mukaan Euandros oli heidän poikansa.Maurus Servius Honoratus: ad Aeneid 8.130 (lat.) == Lähteet == Luokka:Kreikkalainen mytologia
Elysium (Stratovariuksen albumi)

__NOTOC__ Elysium on Stratovarius-yhteen albumi, joka ilmestyi 12. tammikuuta 2011. Albumia edelsi singlejulkaisu kappaleesta ”Darkest Hours”. Singlejulkaisussa oli mukana myös kappale "Infernal Maze", "Darkest Hoursin" demoversio ja kaksi livekappaletta. Albumin nimikappale "Elysium" on Stratovariuksen pisin kappale 18 minuutin kestollaan. Elysiumin digipak- versiossa oli mukana demo-versio jokaisesta albumin kappaleesta. == Kappaleet == # # # # # # # # # # == Kokoonpano == * Jens Johansson – kosketinsoittimet * Timo Kotipelto – laulu * Matias Kupiainen – kitara * Jörg Michael – rummut * Lauri Porra – basso == Singlet == Single Vuosi Lista- sijoitus Levy-yhtiö Kuvaus Darkest Hours 2010 Ear Music Ilmestyi 26. marraskuuta 2010. Singlen livekappaleet äänitettiin Polaris- maailmankiertueella. # Darkest Hours # Infernal Maze # Darkest Hours (demo) # Against the Wind (live) # Black Diamond (live) == Arvostelut == * Allmusic: Allmusic * Imperiumi.net: Imperiumi.net * Soundi: Soundi == Listasijoitukset == Lista Sija Suomen virallinen albumilista 1 == Lähteet == == Aiheesta muualla == * * Luokka:Stratovariuksen albumit Luokka:Vuoden 2011 albumit
Mallilennokki

Mallilennokki on lennokki, joka on tehty jonkin ilmaa raskaamman ilma-aluksen lentäväksi pienoismalliksi. Oikeaa lentokonetta, jonka pienoismalli on kyseessä kutsutaan esikuvaksi. Mallilennokkia kutsutaan myös usein termillä skaalalennokki, jossa "skaala" viittaa mittakaavaan, skaalattuun lentokoneeseen. Mallilennokki voi olla periaatteessa minkä kokoinen tahansa, mutta käytännössä lennokit ovat siipien kärkiväliltään noin 20 cm:sta muutamaan metriin ja painoltaan muutamasta kymmenestä grammasta muutamiin kymmeniin kiloihin. Mallilennokkiharrastajan tavoitteena on tehdä pienoismallista mahdollisimman samankaltainen kuin esikuvansa. Kaikissa kohdin pyritään saavuttamaan realistisuus, eli esikuvan ulkomuodot, mittasuhteet, väritys, pintakäsittely ja yksityiskohdat pyritään kopioimaan pienoiskokoon. Malleille järjestetään myös kilpailuja, joissa arvioidaan miten hyvin koneen ulkonäkö ja lento-ominaisuudet noudattavat esikuvaansa. == Voimanlähteet == Mallilennokki voi käytännössä olla minkä tahansa ilmaa raskaamman ilma-aluksen lentävä pienoismalli. Se voi olla moottori- tai suihkumoottorilennokki, helikopteri tai liidokki eli purjekoneen lentävä pienoismalli. Radio- ohjattavien mallilennokkien voimalähteenä käytetään yleisimmin pieniä metanoli- tai bensiinikäyttöisiä mäntämoottoreita, kaksi- tai nelitahtisia. Myös sähkömoottorit ovat yleisiä erityisesti pienemmissä mallilennokeissa. Helikopterin voimalähteenä voi olla sähkömoottori, mäntämoottori tai jopa turbiini. Pienissä jettilennokeissa voidaan käyttää sähkömoottoria, suuremmissa on yleensä oikea, kerosiinilla toimiva pienoissuihkumoottori. Vapaastilentävissä pienissä mallilennokeissa voidaan käyttää kumimoottoria. Radio-ohjattava polttomoottorikäyttöinen mallilennokki on ylivoimaisesti yleisin mallilennokkien tyyppi. Myös jetit eli oikealla suihkumoottorilla varustetut mallilennokit ovat suosittuja ja yleistymässä. == Ohjaus == Mallilennokin ohjaus tapahtuu pääsääntöisesti radio-ohjauksen avulla, tai se voi olla myös vapaastilentävä lennokki. Ennen varsin yleinen lennokkien siimaohjaus ei koskaan ole ollut mallilennokeissa suosittu, nykyään siimaohjatut mallilennokit ovat erittäin harvinaisia. == Harrastus ja kilpailutoiminta == Suomessa on useita lennokki- ja ilmailukerhoja, joissa harrastetaan myös mallilennokkeja. Kilpailutoimintaa organisoi Suomen Ilmailuliitto yhdessä mallilennokkilajiryhmän Scale Finlandin kanssa. Suomessa järjestetään muutamia Suomen Cup-tason radio-ohjattavien mallilennokkien kilpailuja vuodessa, useissa eri kilpailuluokissa. Kansainvälisellä tasolla kilpailutoimintaa organisoi Fédération Aéronautique Internationale ja radio- ohjattaville mallilennokeille järjestetään vuosittain kilpailuja aina MM- tasolle saakka. ==Kuvia mallilennokeista== Tiedosto:Model aircraft, Southport 1.JPG|Kaksitasoinen pienoismalli esikuvansa siiven alla Tiedosto:Radio controlled model of a Piper L-4.jpg|Piper L-4 -koneen lentävä pienoismalli ==Aiheesta muualla== *Scale Finland - Suomen Ilmailuliiton mallilennokkilajiryhmä *Lennokit.net - Lennokkiharrastajien foorumi Luokka:Pienoismallit Luokka:Miehittämättömät ilma-alukset
Kirkonseutu

Kirkonseutu on alueen tai taajamanosan nimenä tai nimityksenä usealla Suomen paikkakunnalla. Se voi viitata muiden muassa seuraaviin: * Kirkonseutu, alue Kempeleessä * Kirkonseutu, osa-alue Kiimingin kirkonkylällä * Kirkonseutu, alue Lappajärvellä * Kirkonseutu, alue Lemussa * Kirkonseutu, alue Oulussa Oulunsalon kaupunginosassa * Kirkonseutu, alue Ylöjärvellä * Kirkonseutu, alue Ulvilassa ==Muut merkitykset== * Kirkonseutu, seurakuntalehti ==Katso myös== * Kirkonkulma * Kirkonkylä * Kirkonmäki
Remigija Nazarovienė

Remigija Sablovskaitė-Nazarovienė (s. 2. kesäkuuta 1967 Ašgabat, Turkmenistanin SNT) on liettualainen yleisurheilija, joka kilpaili moniotteluissa. Hän menestyi myös pika-aitajuoksussa, korkeushypyssä, pituushypyssä ja kuulantyönnössä. Hän edusti maajoukkuetasolla Neuvostoliittoa sen hajoamiseen saakka ja seuratasolla Dynamo Vilnaa. Nazarovienė voitti pronssia seitsenottelussa Ateenan MM-kisoissa 1997. Hän osallistui olympialaisiin kolmesti, vuosina 1988-1996. Nazarovienėn parhaaksi olympiasijoitukseksi jäi seitsenottelun viides tila Soulin kisoista 1988. Nazarovienė voitti yhteensä 11 maansa mestaruutta seitsemässä eri lajissa. Hän oli naimisissa virolaisen yleisurheilija Andrei Nazarovin kanssa. == Ennätykset == Lähde: IAAF * Seitsenottelu: 6604 (1989) * 100 m aidat: 13,15 s (1996) * Korkeushyppy: 186 cm (1989) * Pituushyppy: 658 (1989) * Viisiottelu (sisäradat): 4561 (1988) * 60 m aidat (sisäradat): 8,20 s (1997) * Kuulantyöntö (sisäradat): 14,81 m (1999) == Lähteet == Luokka:Liettualaiset yleisurheilun moniottelijat Luokka:Neuvostoliittolaiset yleisurheilun moniottelijat Luokka:Liettualaiset pika-aitajuoksijat Luokka:Liettualaiset korkeushyppääjät Luokka:Liettualaiset pituushyppääjät Luokka:Vuonna 1967 syntyneet Luokka:Elävät henkilöt
Elysium

Elysium tarkoittaa seuraavia asioita: * Elysion (lat. Elysium), kreikkalaisen mytologian onnela * Elysium, puolalainen yhtye * Elysium, tanskalainen muusikko * ”Elysium”, Scott Brownin kappale * Elysium, Christ Agonyn albumi vuodelta 1999 * Elysium, The Velvet Teenin albumi vuodelta 2004 * Elysium, Stratovariuksen albumi vuodelta 2011 * Elysium, Pet Shop Boysin albumi vuodelta 2012 * Elysium, vuoden 2013 elokuva. == Katso myös == * Elysium Planitia, tuliperäinen alue Marsissa * Elysium Mons, tulivuori Marsissa * Ring of Elysium, monen pelaajan verkkopeli
Hinchinbrook Island

Hinchinbrook Island on saari Alaskan osavaltiossa Yhdysvalloissa. Saari sijaitsee Alaskanlahdella ja on yksi Prince William Soundin Alaskanlahdesta erottavista saarista. Saaren pinta-ala on 445 neliökilometriä ja se on Yhdysvaltojen 37. suurin saari. Saarella asui vuoden 2000 väestönlaskennan aikaan 5 vakituista asukasta.Block 1173, Block Group 1, Census Tract 2, Valdez-Cordova Census Area, Alaska United States Census Bureau Saarella lounaisosassa sijaitsee alun perin vuonna 1910 rakennettu Cape Hinchinbrookin majakka. == Kuvia == Kuva:USCGCape Hinchinbrook.jpg|Cape Hinchinbrook Light -majakka. == Lähteet == Luokka:Alaskan saaret